**Zápis zo zasadnutia Prezídia ZŠK SR**

**dňa 13. 10. 2023**

**Miesto: prezenčne, budova ZŠK SR, Partizánska cesta 112, Banská Bystrica**

**Prítomní: Mgr. Juraj** Štaudinger, Mgr. Ivan Kočajda, Bc. Jozef Adamuščin,

Ing. Diana Hausknechtová PhD., Ing. Pavel Tamáši

**Ospravedlnení:** Mgr. Igor Lengvarský, Štefan Pongrácz

**1. Otvorenie**

Mgr. Juraj Štaudinger privítal prítomných, otvoril zasadnutie a prečítal návrh programu zasadnutia.

**PROGRAM:**

1. Otvorenie
2. Kontrola plnenia úloh
3. Zmena stanov SKJ
4. Kynologické akcie roku 2024
5. Školenie rozhodcov z výkonu
6. Postupový kľúč pre MS Obedience
7. Nové ZO – KK DogSport Senec, KK Lorijan, Psíčkari Veľký Biel, KK Polícia Rožňava
8. Rôzne
9. Záver

***Uznesenie č. 14/2023***

***Prezídium ZŠK SR jednomyseľne schvaľuje program zasadnutia, Mgr. Štaudinger navrhol za zapisovateľku p. Piatrovú.***

**2. Kontrola plnenia úloh**

**Uznesenie č. 36/2022** - Zabezpečenie nového administrátora www stránky. Na spravovanie www stránky bol oslovený pán Bc. Jozef Králik, ktorý ponuku prijal. Sekretariát zabezpečí odovzdanie hesiel od pôvodného administrátora. Pán Skladan dokončí prácu na kalendári kynologických akcií, následne službu vyfakturuje a správu kalendára odovzdá pánovi Králikovi.

V priebehu času pán Králik prevzal správu kalendára, avšak bez dokončenia práce pána Skladana. Žiadne ďalšie služby nebudú fakturované pánom Skladanom.

Splnené – vypúšťa sa

**Uznesenie č. 04/2023** – Prezídium ZŠK SR jednomyseľne scvaľuje program zasadnutia, Mgr. Štaudinger navrhol za zapisovateľku p. Piatrovú.

Schválené – vypúšťa sa

**Uznesenie č. 05/2023** - Reprezentácia - Majstrovstvá sveta. Na základe výsledkov kvalifikačných pretekov bola predstavená reprezentácia SR na majstrovstvá sveta FCI – IGP a WUSV. Tabuľka tvorí prílohu zápisnice.

Prezídium ZŠK SR jednomyseľne schválilo zloženie reprezentácie na majstrovstvá sveta a sekretariát zabezpečí doklady od reprezentantov, zverejnenie informácie na internetovej stránke, v NK a registráciu účastníkov. Reprezentanti sú povinní dodať podpísaný „Štatút reprezentanta“, ktorý im zašle sekretariát, inak im reprezentácia nebude umožnená.

Schválené, splnené – vypúšťa sa

**Uznesenie č. 06/2023 -** Letné sústredenie mládeže. Pán Štaudinger informoval o Letnom sústredení mládeže, ktoré je plánované na 28. 8. - 1. 9. 2023 na Ranči Nový dvor v Malom Lapáši.

Sekretariát zabezpečí odoslanie listu účastníkom s informáciami ohľadne LSM.

Splnené – vypúšťa sa

**Uznesenie č. 07/2023** - Financovanie športu a žiadosti o dodatočné finančné príspevky

Pán Kočajda oboznámil prezídium, že na základe nových informácií z Ministerstva školstva, vedy, výskumu a športu sú dotácie finančných prostriedkov pre športové orgainzácie podmienené skutočnosťou, že pri dotovanom športe sa musí hodnotiť telesný výkon človeka nakoľko sa zvýšil počet špekulatívnych žiadateľov. To bohužiaľ športy zastrešené ZŠK SR nespĺňajú.

Sekretariát obdržal žiadosť od organizátora kvalifikačných pretekov na majstrovstvá sveta v stopách FDF dog training centre o dodatočné preplatie pohárov na pretek nad rámec rozpočtu a žiadosť od organizátora 1. kvalifikačného preteku KK Abrahám o dodatočné preplatenie zvýšených nákladov na organizovanie preteku. Prezídium navrhlo poskytnúť príspevok na činnosť MKK Brezno za usporiadanie 2. kvalifikačného preteku z dôvodu zvýšených nákladov v dôsledku mimoriadne krátkeho časového obdobia na prípravu podujatia nakoľko pôvodne poverený KK Kežmarok odmietol usporiadať preteky pokiaľ mu ZŠK SR neposkytne dotáciu na usporiadanie preteku vo výške 5 648,- eur. Ďalej prebehla diskusia ohľadom financovania a dotácií organizátorom kvalifikačných pretekov.

Prezídium berie informáciu ohľadne dotácií z MŠVVaŠ na vedomie. Schvaľuje dodatočné uhradenie sumy 93,80 € klubu FDF dog training centre, schvaľuje príspevok na činnosť pre MKK Brezno v sume 500,- €. a neschvaľuje žiadosť KK Abrahám. Pán Štaudinger v spolupráci so sekretariátom pripraví návrh zmluvy na financovanie pretekov, kde budú špecifikované podmienky, ktoré majú organizátori zabezpečiť a za akých podmienok im je príspevok na činnosť poskytnutý.

Pán Štaudinger pripravil smernicu pre vyúčtovanie dotácie od ZŠK a SÚCHNO, ktorá bude tvoriť prílohu zmluvy pre poskytovanie finančnej podpory. Prebehla diskusia k jednotlivým bodom, ktoré boli mierne korigované a doplnené.

Prezídium berie informáciu na vedomie, schválené, splnené – vypúšťa sa

**Uznesenie č. 08/2023** - Nové ZO – KK Blueberry, KK Leopoldov. Sekretariát predložil nové žiadosti o prijatie do štruktúr ZŠK SR.

Prezídium ZŠK SR prijíma za člena Kynologický klub Blueberry a KK Leopoldov.

Splnené – vypúšťa sa

**Uznesenie č. 09/2023** - Pán Lengvarský navrhol, že jesenné kolo kvalifikačných pretekov v stopách sa bude konať vo Vranove nad Topľou začiatkom novembra.

Prezídium návrh schválilo.

Schválené – vypúšťa sa

**Uznesenie č. 10/2023** - Pán Kočajda infromoval, že koncom novembra sa bude konať slávnosť k 30. výročiu SKJ a vrámci nej prebehne ocenenie významných osobností kynológie.

Členovia prezídia si do nasledujúceho zasadnutia pripravia návrhy na ocenené osoby.

Členovia prezídia navrhli osoby v rôznych kategóriích pre ocenenia, ktorú sa budú odovzádať na slávnosti pri príložetosti 30. výročia založenia SKJ dňa 25.11.2023 v Haličskom zámku.

Sekretariát zabezpečí odoslanie zoznamu osôb na sekretariát SKJ.

Schválené, plní sa – ostáva v platnosti

**Uznesenie č. 11/2023 -**  Prezídium rokovalo o navýšení variabilej zložky mzdy tajomníčke ZŠK SR.

Prezídium návrh jednomyseľne schválilo.

Schválené – vypúšťa sa

**Uznesenie č. 12/2023** - Sekretariát prijal podnet od pána Ružičku ohľadom účasti psov bez PP na kynologických akciách pod gesciou ZŠK SR.

Sekretariát zverejní oznam na internetovej stránke aj v NK v nasledujúcom znení:

ZŠK SR upozorňuje kynológov, že pre všetky kynologické akcie organizované pod hlavičkou ZŠK SR je záväzná smernica SKJ pre udeľovanie titulu „Majster Slovenskej republiky“ a výcvikovej značky v športových kynologických odvetviach. To okrem iného znamená, že :

* psy bez preukazu pôvodu nemôžu štartovať na medzinárodných a národných akciách /akcie definované v smernici/.
* psy bez preukazu pôvodu môžu štartovať na skúškach, pretekoch a iných akciách ale môže im byť priznaná výcviková značka /skúška z výkonu/ maximálne prvého stupňa /mládežníci do 18 rokov – do druhého stupňa/.Účasť takýchto jedincov je na vôli organizátora.

Smernica je v kompletnom znení dostupná na stránke [www.skj.sk](http://www.skj.sk) alebo [www.zsksr.sk](http://www.zsksr.sk) v časti dokumenty.

Splnené – vypúšťa sa

**Uznesenie č. 13/2023** - Pán Tamáši za výcvikovú komisiu navrhol nasledujúci postup ohľadom udržania si výkonnostnej triedy figuranta v rámci aktualizácie zoznamov figurantov:

Figuranti 1. triedy – preskúšania boli vykonané, zoznam je aktualizovaný, figuranti, ktorí neabsolvovali preskúšanie sú preradení do 2. triedy. V prípade záujmu o opätovné zaradenie do 1. triedy si môžu dohodnúť individuálny termín s výcvikovou komisiou.

Figuranti 2. triedy – do 31. 12. 2023 je potrebné aby figurant zaslal na sekretariát ZŠK:

- Potvrdenie o členstve v kynologickom klube spolu s aktuálnymi kontaktnými údajmi.

- Potvrdenie koľko kynologických akcií (skúšky, preteky, bonitácie a podobne) a kde ich odfiguroval za posledné tri roky (2021, 2022, 2023) (ideálne kópia preukazu figuranta so záznamom o figurovaní).

- poprípade informáciu, že už nemá záujem byť figurantom a môže byť zo zoznamu odstránený.

V prípade, že uvedené potvrdenia nepredloží do konca roku 2023 bude preradený do 3. triedy. Ak bude mať záujem byť znovu zaradený do 2. triedy, bude musieť absolvovať preškolenie.

Figuranti 3. triedy – do 31. 12. 2023 je potrebné aby figurant zaslal na sekretariát ZŠK:

- Potvrdenie o členstve v kynologickom klube spolu s aktuálnymi kontaktnými údajmi.

- Potvrdenie koľko kynologických akcií (skúšky, preteky, bonitácie a podobne) a kde ich odfiguroval za posledné tri roky (2021, 2022, 2023) (ideálne kópia preukazu figuranta so záznamom o figurovaní).

- v prípade, že neodfiguroval žiadnu akciu - potvrdenie svojho klubu o tom, že je aktívny v rámci tréningového procesu.

- poprípade informáciu, že už nemá záujem byť figurantom a môže byť zo zoznamu odstránený.

V prípade, že uvedené potvrdenia nepredloží do konca roku 2023 bude vyradený zo zoznamu figurantov. Ak bude mať záujem o obnovenie činnosti figuranta, bude musieť absolvovať preškolenie.

Prebehla diskusia ohľadom školení V+F. Sekretariát zverejnil oznam o plánovanom školení v jesenných mesiacoch a zisťuje tým predbežný počet uchádzačov, na základe ktorého sa určí miesto /celoslovenské školenie alebo školenia po krajoch/. Ďalej prebehla diskusia ohľadom školenia šlapačov a školenia pre psovodov ohľadom svetových trendov v IGP.

Prezídium poveruje výcvikovú komisiu na vypracovanie stratégie školení figurantov a výcvikárov a predstaví ju prezídiu. Pán Lengvarský s členmi výcvikovej komisie zorganizujú školenie V + F do konca roku 2023.

Sekretariát zabezpečí odoslanie listu všetkým ZO s informáciou o aktualizácii zoznamov figurantov a so žiadosťou o súčinnosť s informovaním figurantov, uvedené zverejní na internetovej stránke zväzu a v Novinách kynológov.

Pán Lengvarský spracuje sériu článkov do NK ohľadom nových svetových trendov z oblasti IGP.

Pán Adamuščin zorganizuje školenie pre šlapačov pod gesciou výcvikovej komisie.

Schválené, plní sa – ostáva v platnosti

**3. Zmena stanov SKJ**

Sekretariát obdržal list, v ktorom SKJ žiada o prerokovanie návrhu na novelizáciu stanov a zaslanie stanoviska k uvedenej novelizácii. Členovia prezídia sa oboznámili s uvedeným návrhom a prebehla diskusia.

**Uznesenie č. 15/2023**

*Prezídium jednomyseľne schvaľuje novelizáciu stanov SKJ*

**4. Kynologické akcie roku 2024**

Sekretariát bude prijímať žiadosti o kynologické akcie pre rok 2024 do 30.11.2023. Jedny kvalifikačné preteky v roku 2024 usporiada Kynologická škola Vranov nad Topľou. Výcviková komisia osloví ďalšie základné organizácie pre organizovanie kvalifikačných pretekov.

**Uznesenie č. 16/2023**

*Prezídium schvaľuje Kynologickú školu Vanov nad Topľou ako organizátora kvalifikačných pretekov pre rok 2024 a výcviková komisia zabezpečí ďalšie návrhy.*

**5. Školenie rozhodcov z výkonu a záverečné preskúšanie adeptov na rozhodcov**

V roku 2024 sa školenie rozhodcov konať nebude vzhľadom k pripravovaným zmenám v skúšobnom poriadku pre medzinárodné skúšky. Školenie sa bude konať až po schválení uvedených zmien.

Výcviková komisia pripraví záverečné preskúšanie adeptov na rozhodcov na mesiace december 2023 alebo január 2024, na ktorom sa môžu zúčastniť aj súčasní rozhodcovia, ktorí neabsolvovali školenie v roku 2023.

**Uznesenie č. 17/2023**

*Prezídium návrh jednomyseľne schválilo.*

**6. Postupový kľúč pre MS Obedience**

Pán Tamáši predstavil návrh postupového kľúča pre MS 2024 Obedience.

**Uznesenie č. 18/2023**

*Prezídium návrh jednomyseľne schválilo a sekretariát zabezpečí zverejnenie kľúča na internetovej stránke zväzu.*

**7. Nové ZO – KK DogSport Senec, KK Lorijan, Psíčkari Veľký Biel a znovuprijatie KK Polícia /Rožňava/**

Sekretariát predložil nové žiadosti o zaradenie do štruktúr ZŠK SR a žiadosť o znovuprijatie.

**Uznesenie č. 19/2023**

*Prezídium návrhy jednomyseľne schvaľuje a prijíma základné organizácie do štruktúr ZŠK SR.*

**8. Rôzne**

8.1. Sekretariát predložil žiadosť KK Nitrica o poskytnutie finančného príspevku v rámci programu finančnej podpory ZO.

**Uznesenie č. 20/2023**

*Prezídium schválilo finančný príspevok KK Nitrica za organizovanie Preteku o pohár KK Nitrica a 3. kolo Josera cup Slovakia.*

8.2 Sekretariát predložil podnet pána Páričku ohľadom nejednotného posudzovania rozhodcov NSP, edukačného videa a účasti jedinca na preteku v kategórii SVV3 keď nemá zapísanú skúšku SVV2.

Prezídium sa zaoberalo podnetmi pána Páričku. Problémy v posudzovaní budú predmetom nasledujúcich školení rozhodcov. ZŠK sa usilovalo natočiť edukačné video, bohužiaľ však nedosahovalo profesionálnu úroveň a nebolo možné ho použiť na edukačné účely. Boli oslovené aj profesionálne firmy avšak cenová hladina, ktorú požadovali za spracovania videa bola značne nad finančné možnosti zväzu. Ohľadom účasti jedinca na preteku v kategórii SVV3 bez absolvovania predošlej skúšky SVV2 je možná, ak to dovoľujú propozície daného preteku.

8.3. Sekretariát informoval o stretnutí s realitnou kanceláriou za účelom sprostredkovania prenájmu voľných priestorov v budove zväzu na Partizánskej ceste 112 v Banskej Bystrici.

**Uznesenie č. 21/2023**

*Prezídium schválilo spoluprácu s realitnou kanceláriou a navrhlo ponúknuť na prenájom jednogaráž za cenu 90 eur/mesiac, dvojgaráž za cenu 140/mesiac a kancelársky priestor v cene 6 eur/m2*

8.4. Odmeny reprezentácii za rok 2022

Prebehla diskusia ohľadom odmenenia členov reprezentácie za Majstrovstvá sveta WUSV a FCI v roku 2022.

**Uznesenie č. 22/2023**

*Prezídium schválilo odmeny v nasledujúcej výške a finančné vouchery im budú odovzdané na Oslave 30. výročia SKJ, 25.141.2023 v Haliči.*

*Matúš Balun 3 300,-   (1250+1250+800)*

*za 2. miesto na MS WUSV, 3. miesto MS FCI a body do družstva*

*Dáša Adamuščinová 2 050,-    (1250+800)*

*za 3. miesto na MS WUSV a body do družstva*

*Jozef Nemec 800,-*

*za body do družstva*

*Adriana Nagyová 800,-*

*za body do družstva*

*Eva Smädová 500,-*

*členka reprezentačného družstva*

*Martina Škriečková 500,-*

*členka reprezentačného družstva*

*Peter Hošták 500,-*

*vedúci družstva MS WUSV*

*Jaroslav Vnenčák 500,-*

*vedúci družstva MS FCI*

*------------------------------------------------------------------------------------------------*

*8 950,- eur                   Spolu*

**9. Záver**

Mgr. Juraj Štaudinger poďakoval prítomným za účasť, diskusiu a zasadnutie Prezídia ZŠK SR ukončil.

Zapísala: Ing. Veronika Piatrová

Overil: Mgr. Juraj Štaudinger